**Konkurs za studente - Projekat “Odvajkada”**

**Ukoliko si student 3. ili 4. godine grafičkog dizajna, želiš da tvoje delo bude izloženo u Etnografskom muzeju i da budeš deo prve digitalne monografije koja će biti odraz naše kulture i naroda, imamo sjajne vesti!**

Bakina Tajna i Etnografski muzej (prijatelji konkursa) te pozivaju da se priključiš projektu “Odvajkada” gde ćeš imati priliku da predstaviš svoje viđenje narodnih izreka. Cilj nam je da spojimo savremenu umetnost sa bogatim nasleđem naše kulture i stvorimo digitalnu monografiju koja će na jedinstven način interpretirati narodne izreke kroz vaše radove.

*Prijava i uslovi:*

* Pravo učešća imaju studenti završnih godina smera grafički dizajn – treća i četvrta godina studija, isključivo državljani Republike Srbije
* Prijava treba da sadrži portfolio sa dosadašnjim radovima i motivaciono pismo u kome se navode razlozi za učestvovanje u projektu, kao i lične podatke radi kontaktiranja odabranih studenata (ime, prezime, kontakt telefon i e-mail adresu)
* Prijave se šalju putem e-maila na: od.vajkada@atlanticgrupa.com
* Prijave su otvorene do **18.11.2024.**

*Konkurs i nagrada:*

* Deset najboljih studenata biće odabrano na osnovu portfolija i motivacionog pisma
* Svakom studentu će biti dodeljena jedna narodna izreka, a on će kroz grafički dizajn vizuelno prikazati njeno značenje, uz kratko objašnjenje koncepta rada
* Svakom od deset odabranih studenata biće dodeljena novčana nagrada, koje će biti definisana u Ugovoru o delu, koji će biti potpisan sa svakim učesnikom projekta

*Stručna komisija:*

* Maja Stojanović, akreditovana ilustratorka i autorka knjige „Kod nas se kaže…We tend to say“
* Teodora De Luka, etnolog Etnografskog muzeja i Tamara Milošević Grbić, osoba zadužena za odnose sa javnošću Etnografskog muzeja

Rezultati konkursa će biti objavljeni na zvaničnoj stranici brenda Bakina Tajna, a učesnici projekta će biti kontaktirani putem mail adrese. Odabranim studentima će biti organizovano predavanje **25.11.2024.** na lokaciji koja će biti naknadno javljena, kao i pomoć tokom trajanja projekta.

Prijavom student pristaje da njegovi podaci budu korišćeni i obrađivani, potvrđuje da je upoznat i saglasan sa uslovima konkursa, kao i da dozvoljava brendu Bakina Tajna i Etnografskom muzeju da naknadno koriste isključivo vizuale sa izložbe u promotivne svrhe bez dodatnih naknada učesnicima.

Prijavom student potvrđuje da je saglasan da njegov rad u okviru digitalne monografije bude izložen na zvaničnom sajtu brenda Bakina Tajna i na zvaničnom sajtu Etnografskog muzeja.

Student učešćem na projektu „Odvajkada“ dobija priliku da njegov rad bude deo izložbe u Etnografskom muzeju i da njegovo ime bude deo prve digitalne monografije koja će sadržati vizuelnu interpretaciju srpskih narodnih izreka.

Za sve dodatne informacije u vezi sa konkursom i projektom, možete poslati upit na od.vajkada@atlanticgrupa.com i pronaći na sajtu bakinatajna.com.

Radujemo se vašim prijavama i željno iščekujemo vaša kreativna rešenja koja će oživeti narodne mudrosti na moderan način.

Srećno!